ირაკლი კვირიკაძე (მსახიობი)

ირაკლი კვირიკაძე (დ. 8 ოქტომბერი, 1992, თბილისი) — ქართველი მსახიობი. 

ბიოგრაფია
დაიბადა და აღიზარდა თბილისში. დამთავრებული აქვს შოთა რუსთაველის თეატრისა და კინოს უნივერსიტეტი.

2014 წელს ირაკლიმ მთავარი როლი ითამაშა ფილმში „Tbilisi, I Love You“. იმავე წელს ის ნიუ-იორკში გაემგზავრა სამსახიობო კურსების გასავლელად ცნობილ Stella Adler Studio-ში. ნიუ-იორკში სწავლის დროს ის ქართველ რეჟისორს, რეზო გიგინეიშვილს, შეხვდა, რომელმაც მას მთავარი როლის შესრულება შესთავაზა ფილმში „მძევლები“. ფილმის პრემიერა ბერლინის 68-ე კინოფესტივალზე შედგა, სადაც ირაკლი ევროპის ყველაზე ნიჭიერ და პერსპექტიულ მსახიობთა ათეულში მოხვდა და პირველი ქართველი გახდა, რომელმაც „ევროპის ამომავალი ვარსკვლავის“ ჯილდო დაიმსახურა.Georgia’s Irakli Kvirikadze among Europe’s 10 most promising young actors

2017 წელს ის მეუღლესთან ერთად ლოს ანჯელესში გადავიდა საცხოვრებლად. ქალაქში ყოფნის დროს ენტონი ჰოპკინზთან ერთად მონაწილეობა მიიღო ფილმში „Now Is Everything“. 2023 წელს კი, სხვა ქართველ მსახიობებთან ერთად ითამაშა Netflix-ის სათავგადასავლო თრილერში „Extraction 2“.Watch Extraction 2 on Netflix

ამჟამად იგი მონაწილეობს ახალ ქართულ სერიალ „ცვალებად ნიშნებში“ცვალებადი ნიშნები Cavea+-ზე, რომელიც სტუდენტების ცხოვრებასა და მათ თავგადასავლებზე გვიყვება. სერიალი Cavea+-ისა და ქართულ-ამერიკული უნივერსიტეტის თანამშრომლობით შეიქმნა.#OK! ცვალებადი ნიშნები

2019 წელს მიიღო აშშ-ის მოქალაქობა. გარდა ქართულისა, ირაკლი თავისუფლად ფლობს ინგლისურ და რუსულ ენებს.

ფილმოგრაფია
ფილმები
 2014: „Tbilisi, I Love You“ (ირაკლი)
 2017: „მძევლები“ (ნიკა)
 2019: „Now Is Everything“ (ნიკოლას იარნა)
 2020: „The Passanger“
 2021: „Where Are You?“
 2023: „Extraction 2“ (ივაინე)

სერიალები
 2023: „ცვალებადი ნიშნები“ (ალექსანდრე)

რესურსები ინტერნეტში

Irakli Kvirikadze about his life in the US

სქოლიო

კატეგორია:დაბადებული 8 ოქტომბერი
კატეგორია:დაბადებული 1992
კატეგორია:ქართველი მსახიობები